Donald Gollan

Donald Herbert Louis Gollan (19 Januari 1896 – 13 Agosti 1971) alikuwa mwanamichezo wa mashua  wa Uingereza ambaye alishiriki katika Michezo ya Olimpiki ya Majira ya Kiangazi  mwaka 1928, na alishinda medali ya fedha. Alikuwa na uziwi wa kiasi na aliwasiliana kwa kutumia Lugha ya Alama ya Uingereza.

Taaluma ya michezo
Gollan alizaliwa Paddington, London, akiwa ni mtoto wa Spencer Gollan, mmiliki wa farasi wa mashindano na mwanamichezo mahiri kutoka Nyuzilandi. Alianza taaluma yake ya michezo kama mwogeleaji wa mashindano, akihimizwa na baba yake.

Alikuwa mwanachama wa klabu mbili za mashua — Thames Rowing Club na Vesta Rowing Club. Hapo awali alikuwa mshindani binafsi  na alishiriki kwa mara ya kwanza katika mashindano ya Wingfield Sculls mwaka 1914.Wingfield Sculls Record of Races Huenda aliachwa kushiriki vita kwa sababu ya ulemavu wake.

Mwaka 1920, Gollan alimaliza wa pili nyuma ya Jack Beresford katika mashindano ya Diamond Challenge Sculls yaliyofanyika kwenye mashindano ya kifahari ya Henley Royal Regatta,Henley Royal Regatta Results of Final Races 1839–1939  pia kwenye Wingfield Sculls. Kuanzia mwaka huo, alikuwa mpinzani mkubwa zaidi wa Beresford katika Wingfield Sculls, ambayo mwaka 1921 iliamuliwa kwa kosa la mchezo baada ya mashua ya Beresford kupasuka kufuatia kugongana na ya Gollan. Wote wawili walikuwa wakielekezwa na baba zao, hivyo mwaka 1922 ikaamuliwa kuwa baba wa mshiriki yeyote hapaswi tena kuwa rubani wala kuongoza mashua ya mwanae. 

Gollan alimaliza tena wa pili nyuma ya Beresford mwaka huo. Mwaka 1923, Gollan alishinda Kombe la London kwenye mashindano ya Metropolitan Regatta lakini alimaliza tena wa pili kwenye mashindano ya Diamonds dhidi ya M. K. Morris, na pia dhidi ya Beresford katika Wingfield Sculls. Mwaka 1925 pia alimaliza wa pili nyuma ya Beresford katika Henley.

Mwaka 1927 na 1928, Gollan alikuwa mshiriki wa kundi la wanamashua nane kutoka Thames lililoshinda Kombe la Grand Challenge katika Henley. Timu hiyo kisha iliuwakilisha Uingereza katika mchezo wa mashua kwenye Michezo ya Olimpiki ya Majira ya Kiangazi ya mwaka 1928, na walishinda medali ya fedha. Sports Reference Olympic Sports – Donald Gollan 

Gollan alifariki dunia huko Worthing, West Sussex, akiwa na umri wa miaka 75.

Tazama pia
Viziwi katika Michezo ya Olimpiki

Marejeo

Viungo vya nje
Donald Gollan at databaseOlympics.com 

Jamii:Wiki4Inclusion Campaign in Tanzania Phase 2
Jamii:Waliozaliwa 1896
Jamii:Waliofariki 1971
Jamii:Wanamichezo wa Uingereza